
SERVICIUL ADMINISTRAŢIE PUBLICĂ LOCALĂ

Compartiment CADASTRU

Nr. înreg.  14709  din  15.12.2023
RAPORT DE SPECIALITATE 

Privind aprobarea constituirii unor numere cadastrale  

în vederea deschiderii de cărţi funciare noi pentru terenuri situate în intravilanul municipiului Marghita şi aflate în proprietatea privată a municipiului Marghita

Compartimentul Cadastru din cadrul aparatului de specialitate al primarului mun. Marghita, având în vedere documentaţiile tehnice cadastrale anexate, întocmite în temeiul  art. 27 din Legea 7/1996 a Cadastrului şi Publicităţii Imobiliare, pentru a se putea proceda la înscrierea acestor terenuri, aflate în proprietatea privată a Municipiului Marghita, în Cărţi Funciare noi conform documentaţiilor cadastrale, se impune aprobarea constituirii unor numere cadastrale după cum urmează:

1. NUMĂR CADASTRAL nou - 106255, în suprafaţă totală de 169 mp, rezultat din dezlipirea cotei de 169 mp. teren din totalul de 549 mp ai numărului topografic 377/1 înscris în C.F. 101690 Marghita, teren fără construcţii, situat în mun. Marghita, str. Republicii, aflat în proprietatea privată a municipiului Marghita şi totodată sub contract de închiriere în favoarea numiţilor Balint-Kasai Istvan-Attila şi Nariţa Ileana-Clara conform contractelor nr. 1/283 din 26.01.2022, respectiv 2940 din 20.03.2023;
2. NUMĂR CADASTRAL nou, în suprafaţă totală de 698 mp, rezultat din dezlipirea cotei de 436 mp. teren din totalul de 14656 mp ai numărului topografic 2257 înscris în C.F. 105868 Marghita şi ai cotei de 262 mp. teren din totalul de 3623 mp ai nr. topo. 2248/1-c înscris în C.F. 105981 Marghita, teren fără construcţii, situat în mun. Marghita, str. I.L.Caragiale, aflat în proprietatea privată a municipiului Marghita şi totodată sub contract de închiriere în favoarea lui SC RAVANAR TRANS SRL conform contract nr. 5223 din 31.07.2018;
Mentionăm faptul că bunurile imobile care fac obiectul prezentului raport de specialitate, nu fac obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate în mod abuziv de Statul Român în perioada 6 martie 1945-22 decembrie 1989, nu sunt grevate de sarcini şi nu fac obiectul vreunui litigiu.
       Se anexează: 

- pentru dovedirea dreptului de proprietate privată: extrase din Cartea Funciară nr. 101690, 105868, 105981 - Marghita;

- planurile de amplasament şi delimitate a imobilului, întocmit de topograf autorizat, pentru fiecare imobil nou creat ca urmare a cadastrării acestuia.

Temei legal: 

- Art. 129, alin. (2) litera (c) din O.U.G. nr. 57/2019 privind Codul Administrativ: referitor la atribuţiile consiliului local, acesta are „atribuţii privind administrarea domeniului public şi privat al comunei, oraşului sau municipiului”.

- Art. 27 din Legea 7/1996 a Cadastrului şi Publicităţii Imobiliare. 

